له‌ به‌ياننامه‌ى نويسينگه‌ى ره‌سانن سه‌رۆك وه‌زيره‌يل هه‌رێم كوردستان ك(شه‌فه‌ق نيوز)ئاگادارى بوى، ئه‌وه‌ ده‌ركه‌فت ك له‌ ديدار ناونى نه‌يچێروان بارزانى سه‌رۆك حكومه‌ت هه‌رێم و شاند كۆنگرس ئه‌مريكى وه‌ سه‌رۆكايه‌تى دانا روهربيجار ئه‌ندام ئه‌نجونه‌ن پيره‌يل و ستيف كينغ باس له‌ باوه‌ته‌يل جياجيايگ كرياگه‌ و شاند ميوان سوپاسگوزارى خوه‌ى نيشانداگه‌ ئه‌را ملله‌ت و حكومه‌ت هه‌رێم و هيزه‌يل پێشمه‌رگه‌ وه‌خاتر روى وه‌ڕوى بوينه‌وه‌ى ترۆر.
به‌ياننامه‌گه‌ باس له‌وه‌يش كرد ك شانده‌گه‌ ئاماژه‌ وه‌ پيشكه‌شكردن ره‌شنويسيگ پرووژه‌ ياسا كردنه‌ ئه‌را كۆنگرس ئه‌مريكى وه‌خاتر ئاشناكردن ئه‌و رويداگ و كاره‌ساته‌يله‌ ك هاته‌سه‌ تويش مه‌سيحيه‌يل و ئێزيديه‌يل جوور جينۆسايد.
